google/wiki40b huggingface dataset:
Saab 340

Výroba a vlastníctvo

Toto lietadlo vznikalo ako spoločný projekt švédskej spoločnosti Saab a americkej firmy Fairchild z roku 1980. V rámci výroby lietadla zodpovedala firma Fairchild za vývoj krídiel, chvostovej plochy a motorových gondol. Saab zodpovedal za vývoj trupu, samotnú výrobu strojov, integráciu systémov lietadla, letové testy a taktiež certifikácie. Oficiálne mal tento stroj byť klasifikovaný ako švédsky výrobok, keďže mal získať prvú certifikáciu od švédskej Komisie pre civilné letectvo. Prvý prototyp dopravného lietadla pre 33 – 35 pasažierov nazvaný SF-340 vzlietol 25. januára 1983. Sériové stroje začali lietať od 14. júna 1984. Firma Fairchild v roku 1985 odstúpila kvôli finančným problémom z projektu a produkcie pokračoval len Saab, teda sa stal z toho čisto švédsky projekt, pričom sa zmenilo označenie lietadla ako S-340. Po vyrobení 159 kusov verzie S-340 (A) prešla výroba na Saab 340B, ktorý bol určený na prevádzku vo vyšších nadmorských výškach a bol taktiež vybavený novými motormi General Electric CT7-9B. Prvý prototyp verzie Saab 340-B vzlietol v apríli roku 1989. 
Výroba pokračovala taktiež verziou S-340 QC, v ktorej sa mohol meniť interiér na účely prepravy nákladu. Lietadlo bolo postupne vylepšované, bola vyrobená aj vojenská verzia pre švédske vojenské letectvo. S výrobou modelu Saab 340 sa prestalo v roku 1999, po tom čo klesal dopyt a spoločnosť Saab mala nízke zisky.

Havárie

Od zavedenia do prevádzky v roku 1985 došlo ku 14 nehodám modelov Saab 340, pričom v štyroch nehodách bola zaznamenaná strata na ľudských životoch. Celkovo prišlo o život v 14 nehodách 48 ľudí.
Najvážnejšiou nehodou sa stal let OLS5428 z 18. mája 2011, kedy sa lietadlo spoločnosti Sol Líneas Aéreas zrútilo neďaleko obce Prahuaniyeu v provincii Río Negro, usmrucujúc 22 ľudí (3 členovia posádky a 19 pasažierov). Príčinou nehody boli najmä nepriaznivé poveternostné podmienky a neprimeraná reakcia posádky.

Prevádzkovatelia

Lietadlá používali aj česko-slovenské, resp. české a slovenské letecké spoločnosti, z ktorých najviac z nich mala spoločnosť Air Ostrava, prevádzkovali ich aj Central Connect Airlines. Prvými používateľmi, už v roku 1984, bola švajčiarska letecká spoločnosť Crossair.
Observatórium Lomnický štít

Observatórium Lomnický štít je astronomické observatórium, ktoré sa nachádza na vrchole Lomnického štítu vo Vysokých Tatrách vo výške 2 632 metrov nad morom. 
Budova observatória bola postavená v rokoch 1957 až 1962 ako samostatná budova spojená s hornou stanicou visutej lanovky Tatranská Lomnica – Lomnický štít. Odvtedy slúži na meteorologické merania a pozorovania Slovenského hydrometeorologického ústavu.  V roku 1964 sa miesto stalo trvalým pracoviskom astronómov z Astronomického ústavu Slovenskej akadémie vied. Oba ústavy spolupracujú, nakoľko hlavným objektom pozorovaní je Slnko.
Dnes sa observatórium radí medzi len niekoľko existujúcich pozemných observatórií na celom svete ktoré systematicky pozorujú emisné spektrálne čiary slnečnej koróny. Výskumníci pracujúci na Observatóriu Lomnický Štít pripravili a stále dopĺňajú dva dlhodobé rady dát opisujúcich slnečnú koronálnu aktivitu. "Homogénny rad intenzít zelenej kronálnej čiary" je pripravený z dát všetkých koronálnych staníc vo svete od roku 1939. "Rad dát koronálneho indexu slnečnej aktivity" je pripravený na základe dát predošlého radu. Patrolné pozorovania zelenej koronálnej čiary pokračujú i v súčasnosti. "Katalóg slnečných H alfa protuberancií" je pripravený z vlastných meraní získaných na Observatóriu Lomnický Štít a od roku 2009 je rozširovaný s použitím pozorovaní vykonávaných na Observatóriu Kanzelhoehe pre slnečný a environmentálny výskum (Rakúsko). V roku 2011 bol na jednom z koronagrafov nainštalovaný nový prístroj - Koronálny multikanálový polarimeter (CoMP-S) ktorý je momentálne v testovacej prevádzke.
Na vrchole Lomnického Štítu sa nachádza i Neutrónový Monitor Oddelenia kozmickej fyziky Ústavu experimentálnej fyziky v Košiciach. Tento prístroj je v nepretržitej prevádzke od decembra 1981 keď nahradil starší prístroj podobného druhu.
Radeon R900

AMD Radeon R900 je inžinierske označenie pre GPU vyvinutý spoločnosťou AMD a spájkovaný na grafické karty radu Radeon HD 6000. Jadro je vyrábané 40nm technológiou v spoločnosti TSMC. Podporuje DirectX 11, Shader model 5 a OpenGL 4.1 (pridaná v ovládačoch 11.1) a OpenCL 1.1.
Jadro má vývojové meno Southern Islands (Južné ostrovy).

Podrobnosti

Jadro je hybrid medzi jadrom R800 a novou architektúrou použitou pri jadre Northern Islands. Vydanie prvých čipov bolo v 4. kvartáli 2010.
Pôvodne malo byť vyrobené 32nm procesom, ale vďaka technickým problémom v spoločnosti TSMC a preskočením daného procesu, muselo AMD jadrá prepracovať a vydať starším 40nm výrobným procesom.
Pristúpilo sa čiastočne k novému značeniu modelov, x4x0 zostalo, x6x0 sa rozdelilo na x6x0 a x5x0, x7x0→x7x0, x8x0 je nová rada, x8x0→x9x0 a x970→X990.

Modely

Grafické karty HD 6990 majú na sebe prepínač, ktorý prepína medzi taktmi čipu 830 MHz a 880 MHz. Podľa toho sa mení maximálny výkon, ale aj hlučnosť a spotreba.
Múza

Múzy (gr. Μουσαι - Músai) sú v gréckej mytológii ochrankyne umení a vied, dcéry Dia a Mnémosyny. Je deväť múz.
Pyskatcovité

Rody

Recentné:
Acantholabrus - Achoerodus - Ammolabrus - Anampses - Anchichoerops - Austrolabrus - Bodianus - Centrolabrus - Cheilinus - Cheilio - Choerodon (Hypsigenys) - Cirrhilabrus - Clepticus - Conniella - Coris - Crenilabrus - Ctenolabrus - Cymolutes - Decodon - Diproctacanthus - Doratonotus - Dotalabrus - Epibulus - Eupetrichthys - Frontilabrus - Gomphosus - Halichoeres - Hemigymnus - Hologymnosus - Iniistius - (?)Julichthys - Julis - Labrichthys - Labroides  /pyskatec - Labropsis - Labrus - Lachnolaimus - Lappanella - Larabicus - Leptojulis - Macropharyngodon - Malapterus (Neolabrus) - Minilabrus - Nelabrichthys - Notolabrus - Novaculichthys - Novaculoides - Ophthalmolepis - Oxycheilinus - Oxyjulis - Paracheilinus - Parajulis - Pictilabrus - Polylepion - Pseudocheilinops - Pseudocheilinus - Pseudocoris - Pseudodax - Pseudojuloides - Pseudolabrus - Pteragogus - Semicossyphus - Stethojulis - Suezichthys - Symphodus - Tautoga - Tautogolabrus - Terelabrus - Thalassoma - Wetmorella - Xenojulis - Xiphocheilus – Xyrichtys
Vymreté: †Eolabroides - †Platylaemus - †Pseudosphaerodon - †Pseudostylodon - †Pseudovomer - †Stylodus -  †Taurinichthys
Druhy z bývalého rodu Pseudojulis sú dnes rozdelené medzi rody Pseudojuloides, Halichoeres, Ophthalmolepis a Thalassoma.
Fresnoy-au-Val

Poloha

Obec má rozlohu 8,07 km². Najvyšší bod je položený 139 m n. m. a najnižší bod 70 m n. m.

Obyvateľstvo

Počet obyvateľov obce je 247 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fumay

Poloha

Obec má rozlohu 37,56 km². Najvyšší bod je položený 466 m n. m. a najnižší bod 112 m n. m.

Obyvateľstvo

Počet obyvateľov obce je 3790 obyvateľov (2009).
Graf vývoja obyvateľstva:
Zdroje: INSEE
Curzon

Poloha

Obec má rozlohu 5,9 km². Najvyšší bod je položený 23 m n. m. a najnižší bod 0 m n. m.

Obyvateľstvo

Počet obyvateľov obce je 456 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Greucourt

Poloha

Obec má rozlohu 2,68 km². Najvyšší bod je položený 238 m n. m. a najnižší bod 207 m n. m.

Obyvateľstvo

Počet obyvateľov obce je 89 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Frézal-d’Albuges

Poloha

Obec má rozlohu 17,2 km². Najvyšší bod je položený 1 496 m n. m. a najnižší bod 1 120 m n. m.

Obyvateľstvo

Počet obyvateľov obce je 55 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Paris School of Business

Paris School of Business (skôr ESG Management School) je európska biznis škola nachádzajúca sa v Paríži a Rennesi. Bola založená v roku 1974.

Charakteristika

PSB je trojnásobne akreditovaná medzinárodnými AMBA, IACBE a CGE. Škola má cca 12 500 absolventov v 50 krajinách sveta, reprezentujúcich vyše 75 národností. Významnými absolventmi sú Franck Louvrier (CEO Publicis Events) a Vianney (spevák).

Študijné programy

PSB má svoj Master in Management program, niekoľko Masters programov v rôznych oblastiach ako napríklad marketing, financie, móda, ľudské zdroje. PSB udeľuje aj PhD. titul.
Sekerovci

Dej

Konzervatívni Sekerovci sú konfrontovaní s nekonvenčnými a modernými názormi ich nevesty, ktorej snaha zmeniť konzervatívny a staromódny svet malého mestečka je hlavným zdrojom zábavy.
Lykos (Téby)

Lykos (starogr. Λύκος – Lykos, latinsky Lycus) je v gréckej mytológii syn boiótskeho kráľa Hyriea a nymfy Klonie, tébsky kráľ.
V Tébach sa po smrti Labdaka ujal vlády Nykteus, ktorý mal krásnu dcéru Antiopu, s ktorou sa proti otcovej vôle oženil sikyónsky kráľ Epópeus. Nykteus s ním preto neúspešne bojoval a na smrteľnej posteli žiadal svojho brata Lyka, aby ho pomstil. Lykos preto usporiadal vojenskú výpravu na Peloponéz, mesto Sikyón zničil a kráľa Epopea zabil.
Na spiatočnej ceste do Téb porodila Antiopa dvoch synov, Amfióna a Zétha a deti Lykos následne rozkázal pohodiť v lese. Na druhý deň ich však našiel pastier a vzal si ich do výchovy. Nešťastná Antiopa žila potom dlhé roky bez radosti, utrápená žiaľom za svojimi deťmi. Navyše trpela zlým zaobchádzaním od Lykovej žiarlivej manželky Dirky. Tá nakladala na ňu množstvo práce, bila ju a trýznila a nakoniec ju uvrhla do väzenia. Najvyšší boh Zeus sa však nad Antiopou zľutoval a otvoril jej dvere väzenia a ona utiekla. Pri úteku sa možno z náhody, či božej vôle dostala ku kolibe, kde býval pastier s jej synmi.
Avšak v tom okamihu sa zjavila aj Dirka, ktorá ju vypátrala a oklamala jej synov, že ich matka je utečenou otrokyňou a nabádala ich k hroznému zločinu: aby ju priviazali k divokému býkovi a nechali ju ním usmrtiť. Ale na poslednú chvíľu pastier prezradil chlapcom, že je to ich vlastná matka, ktorá sa mu už zjavila vo sne. Amfión a Zéthos si uvedomili čo mohli spôsobiť a svoju zlosť obrátili proti Dirke a urobili s ňou to, čo im sama poradila. Divoký býk ju potom usmrtil a z jej krvi vytryskol zo zeme prameň, ktorý dostal po nej meno Dirke.
Antiopa a jej synovia sa vrátili do Téb. Po dohode s bohom Hermom upustili od potrestania kráľa Lyka a darovali mu život, ale z mesta ho vyhnali. (Alebo ho zbavili vlády a zabili ho, ako to líči iná verzia príbehu.) Potom sa ujali vlády a dali sa do zveľaďovania mesta a hradieb mestského opevnenia.
Marcilly-la-Campagne

Poloha

Obec má rozlohu 19,5 km². Najvyšší bod je položený 158 m n. m. a najnižší bod 128 m n. m.

Obyvateľstvo

Počet obyvateľov obce je 1 002 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Predný náhon

História

Pohon prednej nápravy je historicky najmladší spôsob pohonu automobilu, ktorý je však v dnešnej dobe značne rozšírený a využíva ho drvivá väčšina dnes vyrábaných osobných automobilov s pohonom jednej nápravy. Prvýkrát bol predný náhon použitý vo vozidle Citroen Traction Avant v roku 1932. Relatívne neskorý nástup tejto koncepcie pohonu spôsobila potreba konštrukcie kĺbových hriadeľov, ktoré by dokázali prenášať hnaciu silu aj pri zalomení do veľkých uhlov. Z tohto dôvodu sa sprvu dávala prednosť klasickej koncepcii, a neskôr zadnému náhonu, ktoré obe využívali pohon zadnej nápravy. Až v 60. rokoch 20. storočia firma Renault uviedla na trh model Renault 16, ktorý mal prostredníctvom kĺbových hriadeľov poháňané kolesá prednej nápravy, čo spôsobilo prevrat v konštrukcii automobilov a prakticky všetci výrobcovia v nasledujúcich rokoch prešli od pohonu zadných kolies k pohonu predných kolies. Hlavným faktorom, ktorý spôsobil tak masívne rozšírenie tohto pohonu bolo uloženie motora, ktoré pri klasickej koncepcii vyžadovalo použitie kardanového hriadeľa, ktorý zvyšoval hmotnosť vozidla a pri zadnom náhone nízka variabilita karosárskych riešení vozidla.
V nasledujúcich rokoch pohon zadnej nápravy pri konštrukcii osobných automobilov využívali už len niektoré automobilky strednej a východnej Európy, keďže v dlhodobo centrálne plánovanom hospodárstve bolo veľmi drahé a komplikované vyvinuť jednoúčelový kĺbový hriadeľ a niektoré automobilky, ktorým pri konštrukcii ich vozidiel nevadila nutnosť použiť kardanový hriadeľ.

Konštrukcia

Pohon prednej nápravy vzhľadom na fakt, že predná náprava slúži aj na riadenie smeru vozidla vyžaduje použitie kĺbových hriadeľov, ktoré dokážu prenášať hnaciu silu aj pri veľkom zalomení. Vedenie kĺbového hriadeľa od rozvodovky ku kolesu vyžaduje voľný priestor v týchto miestach, čo prakticky znemožňuje využitie iných druhov náprav, ako je náprava typu McPherson. Táto náprava má obvykle len jedno rameno, takže nedosahuje nijak zvlášť vysokej tuhosti. Vyžaduje taktiež montáž konštrukčne tuhých tlmičov, pretože váha vozidla priamo spočíva na tlmiči. Nízka tuhosť nápravy spôsobuje zmenu geometrie nápravy pri akcelerácii a brzdení v dôsledku veľkej deformácie nosného ramena. Ak nie je dostatočne tuhá karoséria v mieste uloženia tlmičov, dochádza k ešte významnejšej zmene geometrie. Náprava je rovnako veľmi citlivá na nerovnosti na ceste a veľmi ľahko môže dôjsť k odtrhnutiu kolesa pri prejazde jamy.
Pri pohone prednej nápravy však možno využiť veľmi jednoduchej zadnej nápravy. V minulosti sa využívala tuhá zadná náprava zvarená z trubkovej oceli, kde rám nápravy pôsobil ako priečny skrutný stabilizátor. Takáto náprava nemala prakticky žiadne prvky ovplyvňujúce jej geometriu, ta tak bola plne v rukách výrobcu.
Reilhac (Lot)

Poloha

Obec má rozlohu 12,98 km². Najvyšší bod je položený 396 m n. m. a najnižší bod 312 m n. m.

Obyvateľstvo

Počet obyvateľov obce je 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Bandry

Poloha

Saint-Bandry má rozlohu 6,02 km². Najvyšší bod je položený 157 m n. m. a najnižší bod 49 m n. m.

Obyvateľstvo

Saint-Bandry má 242 obyvateľov (2009).
Graf vývoja obyvateľstva:
Zdroje: INSEE
Montigny (Sarthe)

Poloha

Obec má rozlohu 3,85 km². Najvyšší bod je položený 156 m n. m. a najnižší bod 133 m n. m.

Obyvateľstvo

Počet obyvateľov obce je 42 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crespy-le-Neuf

Poloha

Obec má rozlohu 10,19 km². Najvyšší bod je položený 161 m n. m. a najnižší bod 122 m n. m.

Obyvateľstvo

Počet obyvateľov obce je 147 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moulins-sur-Orne

Poloha

Obec má rozlohu 9,14 km². Najvyšší bod je položený 191 m n. m. a najnižší bod 150 m n. m.

Obyvateľstvo

Počet obyvateľov obce je 307 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
R-40 (raketa vzduch-vzduch)

Vývoj

Práce na novej protilietadlovej strele dlhého dosahu, ktorá mala nahradiť staršiu R-4, začali v konštrukčnej kancelárii M. Bisnovata počiatkom roku 1962. Strela disponuje vysokým pomerom ťahu k hmotnosti, vďaka čomu dosahuje maximálnu rýchlosť až 5 M. Táto rýchlosť spôsobuje extrémny aerodynamický ohrev, preto bol pri vývoji po prvýkrát ako konštrukčný materiál použitý titán. S použitím titánu bolo spojených množstvo technických problémov, ktoré bolo treba vyriešiť. Novinkou bolo tiež použite keramických materiálov na výrobu krytu radarovej sústavy. Strela je len o málo väčšia ako jej predchodca, ale má podstatne dlhší dosah, ktorý pri základnej verzii predstavuje 30 km. V septembri 1969 boli z lietadla MiG-25 po prvýkrát úspešne odpálené dve strely R-40R na bezpilotný MiG-17 letiaci vo výške 600 m. V nasledujúcom roku boli tieto rakety zavedené do výzbroje Vojenských vzdušných síl ZSSR.
Po prelete poručíka Viktora Bielenka s Migom-25 zo Sovietskeho zväzu do Japonska v septembri 1976 sa MiG-25 podrobil modernizácii, ktorá okrem iného znamenala výmenu radarového systému lietadla. Pre tento radarový systém bola skonštruovaná nová strela R-40D, ktorá má dlhší dosah, zvýšenú citlivosť hlavice, zlepšenú odolnosť proti rušeniu a vibráciám a schopnosť zostreliť nízko letiaci cieľ na pozadí zeme.
Produkcia rakiet R-40 bola zastavená v roku 1991.
Pézenas

Poloha

Obec má rozlohu 29,56 km². Najvyšší bod je položený 96 m n. m. a najnižší bod 3 m n. m.

Obyvateľstvo

Počet obyvateľov obce je 8 345 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ternay (Rhône)

Poloha

Obec má rozlohu 8,06 km². Najvyšší bod je položený 281 m n. m. a najnižší bod 153 m n. m.

Obyvateľstvo

Počet obyvateľov obce je 5 230 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Luc-sur-Mer

Poloha

Obec má rozlohu 3,64 km². Najvyšší bod je položený 33 m n. m. a najnižší bod 4 m n. m.

Obyvateľstvo

Počet obyvateľov obce je 3133 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villecomtal

Poloha

Obec má rozlohu 14,05 km². Najvyšší bod je položený 654 m n. m. a najnižší bod 296 m n. m.

Obyvateľstvo

Počet obyvateľov obce je 443 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šan-chaj-kuan

Šan-chaj-kuan (山海关, Shanhaiguan) je mesto v severovýchodnej Číne v provincii Che-pej (Hebei), 300 km východne od Pekingu. Od roku 1953 tvorí severovýchodnú časť mestskej aglomerácie Čchin-chuang-tao (Qinhuangdao, ZZ 秦皇岛).
Meno Šan-chaj-kuan znamená „Tiesňava medzi horami a morom“ a presne vystihuje polohu mesta medzi východným úbočím hory Jan-šan (Yanshan) a zálivom Po-chaj (Bohai), v miestach kade oddávna prechádzala dôležitá cesta z vlastnej Číny do Mandžuska.
Strategický význam miesta bol zohľadnený už na začiatku dynastie Ming, kedy generál Sü dal mesto obohnať mohutnými hradbami s obvodom 4 km, výškou 14 m a hrúbkou 7 m. Hradby obkolesovala vodná priekopa a nachádzali sa v nich štyri brány s padacími mostami, každá bola otočená k jednej svetovej strane. Východná brána, nesie veľký nápis, hlásajúci: 天下第一关 (Prvá brána pod Nebesami).Tento symbolický začiatok Veľkého čínskeho múru je veľmi populárnym turistickým cieľom.
Práve v Šan-chaj-kuan sa roku 1644 odohrala epizóda, ktorá znamenala nástup dynastie Čching (Qing). Generál Wu San-kuej (Wu Sangui) sa spojil s Mandžuami a vpustil ich vojská do Číny.
ß

ß je písmeno dnes používané už len v nemčine. Nazýva sa aj "ostré s". Vyslovuje sa ako slovenské s. V zahraničí je často nesprávne zamieňané s písmenom b, napr.: Hanßen [hansen] nie [hanben].
Podľa reformy pravopisu nemeckého jazyka z roku 1996 sa písmeno "ß" používa už len po dlhých samohláskach alebo dvojhláskach. Po krátkych samohláskach sa používa tvar "ss", ktorý sa vyslovuje rovnako. Napríklad sloveso "müßen" sa odteraz píše ako "müssen", pretože "ü" je v ňom krátka samohláska. Sloveso "heißen" sa píše s písmenom "ß", lebo "ei" je dvojhláska.
Klávesová skratka písmena "ß": ALT+0223
Pavinič

Pavinič alebo staršie divý vinič alebo ľudovo divé hrozno (lat. Parthenocissus) je rod rastlín z čeľade viničovité.

Opis

Pavinič je drevina, liana šplhajúca sa po stromoch či stenách. Listy sú jednoduché alebo dlaňovito zložené, na šplhanie majú vytvorené úponky, ktoré sú väčšinou zakončené prísavnými doštičkami. Kvety sú usporiadané do súkvetia, ktorým je vrcholík či vrcholičnatá metlina, vyrastajúca z pazuchy listu, proti listu alebo na konci letorastu. Kvety sú obojpohlavné, niekedy aj samčie, 5-početné, kališných lístkov, korunných lístkov a tyčiniek je 5, semenník je dvojpúzdrový, zrastený so žľaznatým terčom. Plodom je bobuľa.

Rozšírenie

Je rozšírený v Severnej Amerike a vo východnej Ázii. Inde, napr. v Európe, sa len vysádza ako okrasná liana a občas je zdomácnený.
Štefan Konkol

Životopis

Po absolvovaní stredoškolských štúdií v Banskej Bystrici študoval rokoch 1960 – 1961 stomatológiu na Lekárskej fak. KU v Hradci Králové, 1961 – 1965 na Lekárskej fak. UK v Bratislave, postgraduálne štúdium absolvoval 1985 – 1992 na University of Sydney v Austrálii a dosiahol titul MDS. V rokoch 1966 – 1969 bol zubným lekárom v Brezne, 1969 emigroval, pracoval 1969 – 1970 ako auxiliary nursing v National Hospital for Nervous diseases v Londýne, ako zubný lekár 1970 – 1991 v United Dental Hospital of Sydney a v súkromnej stomatologickej praxi v Rooty Hill, NSW v Austrálii, 1974 – 1976 žil v Japonsku, od 1991 žije na Slovensku a pôsobí ako spisovateľ. Má právo voliť do senátu University of Sydney, 14x prekročil rovník, 2x obišiel zemeguľu, hodne cestoval po strednej Amerike, má čierny pás v karate.

Dielo

Dizertácia: The Use of Composite Resins in Direct Anterior Crowns (1991). V žánri fantasy debutoval knihou Operený had (1993), v ktorej rozvíja tajomné príbehy starých stredoamerických civilizácií. Operený had, druhé, rozšírené vydanie vyšlo v roku (1996). Trilógia Miešanci bola ladená v tolkienovskom duchu: Miešanci (2000), spoluautorka A. Pavelková, Miešanci 2 - Kláštor (2001), spoluautorka A. Pavelková, Miešanci 3.b - Krvavá pyramída (2002). Za román Pohrobok (2008), opäť ladený v tolkienovskom duchu, dostal cenu Zlaté pero. Je autorom jazykových kníh Po anglicky takmer bez chýb (1998), Chyby, ktoré robíme v angličtine (2001), Chyby, ktoré Slováci robia v angličtine (2007), 1001 English Phrasal Verbs - 1001 anglických frázových slovies (2007), 111 Useful English Phrasal Verbs - 111 užitočných anglických frázových slovies (2010), Pohrobok e-kniha (2016), Angličtina pre dospelých e-kniha (2017), Operený had e-kniha (2017).
Pont de Bir-Hakeim

Pont de Bir-Hakeim (Most Bir-Hakeim) je most cez rieku Seinu v Paríži slúžiaci cestnej doprave a linke 6 parížskeho metra. Spojuje 16. obvod na pravom brehu a 15. obvod na ľavom a pretína severovýchodný cíp ostrova Cygnes. Most nesie od roku 1948 meno líbyjského mesta, pri ktorom v roku 1942 prebehla bitka, v ktorej jednotky francúzskej cudzineckej légie pod vedením francúzskeho generála Marie Pierre Koeniga bránili mesto pred vojskami nemeckého Afrikakorpsu. Most bol 10. júla 1986 zanesený medzi historické pamiatky.

Dejiny

Prvá stavba na tomto mieste bola kovová lávka pre chodcov s názvom passerelle de Passy, ktorá tu bola zriadená pri príležitosti svetovej výstavy v roku 1878. V rokoch 1903 – 1905 tu bol postavený súčasný most.

Architektúra

Most je oceľový s murovaným pilierom na ostrove Cygnes. Má šesť oblúkov, na každej strane rieky tri, je 237 metrov dlhý a 24,7 metrov široký. Viadukt je široký 7,30 m a je podopieraný oceľovými stĺpmi.
Most má viacej funkcií. Skladá sa zo spodného poschodia, ktoré slúži chodcom a cestnej doprave. Na ňom stojí viadukt, po ktorom vedie linka metra. Pod ním sa nachádza cyklotrasa.
Most je zdobený štyrmi monumentálnymi kamennými sochami, ktoré sa nachádzajú na centrálnom oblúku na ostrove Cygnes. Ide o alegórie La Science (Veda) a Le Travail (Práca) autora Julesa Coutana umiestené proti prúdu a L'Électricité (Elektrina) a Le Commerce (Obchod), autor Jean-Antoine Injalbert, na strane po prúde. Ďalšia socha z roku 1930 predstavujúca renesančné Francúzsko sa nachádza na strane po prúde na úrovni vozovky. Ďalšiu výzdobu nesú piliere. Ide o kovové sochy námorníkov, ktorí pripevňujú na most znak Paríža a kováčov montujúcich na most štít s písmenami RF (Francúzska republika). Tieto sochy sa nachádzajú v kópiách na oboch stranách mostu.

Most vo filme

Most sa objavil v niekoľkých filmoch. Napr. Strach nad mestom z roku 1975, kde Jean-Paul Belmondo beží po streche vlaku linky 6, Posledné tango v Paríži (1972) Bernarda Bertolucciho, Malý indián v meste (1994) alebo Lovci pokladov: Kniha tajomstiev (2007) s Nicolasom Cageom. Zatiaľ posledným filmom je Počiatok s Leonardo DiCapriom, ktorý bol dokončený v roku 2010.
V roku 1990 americká speváčka Janet Jackson natočila videoklip k svojej piesni Come Back To Me, kde sa prechádza ulicami Paríža vrátane mostu Bir-Hakeim.
Sankt Vith

Obyvateľstvo

Mesto má približne 9 302 obyvateľov (2010).
Bessuéjouls

Poloha

Obec má rozlohu 11,29 km². Najvyšší bod je položený 660 m n. m. a najnižší bod 319 m n. m.

Obyvateľstvo

Počet obyvateľov obce je 242 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Compreignac

Poloha

Obec má rozlohu 47,62 km². Najvyšší bod je položený 587 m n. m. a najnižší bod 301 m n. m.

Obyvateľstvo

Počet obyvateľov obce je 1 746 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gnóma

Gnóma je stručne vyjadrená múdrosť, myšlienka, ktorá má všeobecnú (nadčasovú) platnosť.
V ľudovej slovesnosti sú gnómami príslovia, v ktorých sa v podobe sentencií vyslovuje životná skúsenosť ľudu.